**III тур 2016-2017 уҡыу йылы.**

**5 - 8 кластар өсөн интернет-олимпиада һорауҙары**

1.Был лирик шиғыр. Рафаэль Сафин тәбиғәт күренештәрен кеше уй-кисерештәре менән йәнәш ҡуйып һүрәтләгән, поэтик образдары был шиғырында символикаға һәм аллегорияға нигеҙләнгән. Был “Ҡыр ҡаҙҙары” шиғырында халыҡ йырынан килгән ҡыр ҡаҙҙары символикаһы үлемһеҙ хәтер һыны булып алға килә, үҫтерелә, байытыла. **Булып** ҡылымы менән сағыштырыулы образ яһалған.

2. **Йәм-йәшел, зәп-зәңгәр** - сифат һүҙ төркөмөнән, һөйләмдә хәбәр булып килгәндәр; **яҡты, сыуаҡ** - сифат һүҙ төркөмөнән, тиң аныҡлаусылар булып килгәндәр; **баҡ -** бойороҡ һөйкәлешендәге ҡылымдан, хәбәр булып килгән; **аҡылыңдан яҙ** – ҡушма ҡылым, һөйләмдә хәбәр булып килгән.

3. **Балаларыбыҙҙы** – исем, б.ф. – бала, уртаҡлыҡ ис., яһалышы буйынса - тамыр, күплектә, 1 затта, билдәле төшөм килешендә, һөйләмдә тултырыусы булып килгән.

4. Ҡояшлы ла булыр көндәрегеҙ; аяҙ күкте ҡаплар болот та – антитеза алымына ҡоролған; төштә, өндә – исемгә ҡараған антоним иш.

5. Тулғандыр – башланғыс формаһы – тул. Мәңгелеккә – мәңгелек, тәғәйенләп – тәғәйенлә.

6. Бирелгән шиғыр өҙөгөндәге һөйләм интонацияһы һәм маҡсаты буйынса хәбәр һөйләм, ике составлы

7. Һүҙе хаҡтың- йөҙө аҡ.

Яҡшының үҙе яҡшы, үҙенән һүҙе яҡшы.

Яман аш йөрәккә ятмаҫ, яман һүҙ күңелгә ятмаҫ.

Аҡыл – теҙген, ҡылыҡ – ат, теҙгенеңде белеп тарт.

Тел зиннәте – тура һүҙ.

8. Ятҡан, ашҡан - антитеза, маҡтай, данлай - синонимдар аша һынландырыу; алтындай, көмөштәй - сағыштырыуҙар.

9.Морфологик үҙенсәлектәр: ялғауы: -ым, -ем-эйәлек заты ялғауҙары, лә,ҙә,ҙа- киҫәксәләре, ымлыҡ: ай.

Синтаксик үҙенсәлектәр: интонацияһы буйынса өндәү һөйләмдәр бар. теҙмә ҡушма һөйләм; тиң киҫәктәр ҡулланылған.

10. Шомло, ҡараңғы - сифат һүҙ төркөмөнән килгән, һөйләмдә тиң хәбәрҙәр. Ялтлай, зыңлай - хәҙерге заман хәбәр һөйкәлеше ҡылымдарынан килгән, һөйләмдә тиң хәбәрҙәр.

11. **Яңағына һуғам ялғандың-** метафора, йәнләндереү алымы ҡулланылған**; яҡшы- яман-** сифат антонимдар

12. Болон ауылы урамының икенсе яғы (нимә?-эйә) Болон шишмәһе буйлап теҙелгән (ни эшләгән?-хәбәр). Тигеҙ киң урам (нимә?- эйә) көнө буйы тын була (ни эшләй?- хәбәр). Ололар (кемдәр?- эйә) – эштә (хәбәр). Бала-саға (кем?- эйә) Болон шишмәһендә (хәбәр), олораҡтар (кемдәр?- эйә) саҡ ҡыны арараҡ ағыусы Мәндемдә (хәбәр). Бәләкәй ауылдың урамы (эйә) иртәле-кисле генә йәнләнә (хәбәр). Көтөү(эйә) китеп (хәбәр), шау-шыу(эйә) баҫылғас (хәбәр), ир-ат, бисә-сәсә, йәш-елкенсәк (тиң эйәләр) эшкә сыға (хәбәр). Шунан көнө буйы тағы тынлыҡ.

13. **Һайрамағандыр** − ҡылым, башланғыс формаһы − һайра, тамыр, хәбәр һөйкәлешенең билдәһеҙ киләсәк заманы, сифат ҡылым, билдәһеҙ киләсәк заман, 3-сө зат, берлектә, юҡлыҡта, йөкмәтеү йүнәлеше, һөйләмдә хәбәр булып килгән.

14. 1) Төн уртаһы еткәс, гармун тотоп

мунсаға ла барып ултырған.

Схемаһы: (1…-кәс), [2]. Гармун тотоп мунсаға ла барып ултырған касан? – төн уртаһы еткәс.

Ваҡыт эйәрсән һөйләмле эйәртеүле ҡушма һөйләм.

2) Ә өйрәнгәс инде – шул ине бәхет үҙе.

Схемаһы: [1] -[2].

Теркәүесле теҙмә ҡушма һөйләм.

15. **Тамаҡтар – ас, күңелдәр – туҡ.** Эйә менән хәбәр араһында һыҙыҡ ҡуйылған. **Йыр- моң**- парлы һүҙ араһында ҡуйылған.

16. **Зәңгәрлеген** − яһалма исем − зәңгәрлек, **һүнмәҫ** − юҡлыҡтағы 3-сө зат киләсәк заман ҡылымынан килгән.

17. Өндәш һүҙҙәр.

18.Атай малы − ҡатай малы (Атай тапҡан малдың ҡәҙере юҡ). Баш һау булһа, миңә лә мал табылыр. Маллы байҙан уллы бай. Шайтан ярлы, мин бай. Хоҙайҙың биргәненә шөкөр – мәҡәлдәр.

19. 1) Эйәртеүле ҡушма һөйләмдә дөйөмләштереүсе һүҙҙәр килгәндә ике нөктә ҡуйылған.

2) Теркәүесһеҙ теҙмә ҡушма һөйләмдәге ябай һөйләмдәр араһында ике нөктә ҡуйылған

20. Гармун уйнағанда - ҡасан?- ваҡыт хәле. Гармун моңона - нимәгә?- тултырыусы.